ΓΡΑΠΤΗ ΕΡΩΤΗΣΗ E-1510/02

υποβολή: Rosa Migulez Ramos (PSE) προς την Επιτροπή

(29 Μαΐου 2002)

Θέμα: Αλιευτικές πτυχές της Συμφωνίας σύνδεσης ΕΕ-Χιλής

Η Ευρωπαϊκή Επιτροπήπέγραψε στις 26 Απριλίου με την κυβέρνηση της Χιλής Συμφωνία σύνδεσης, η οποία θα παρουσιασθεί στη Μαδρίτη στις 17 Μαΐου και θαποβληθεί για επικύρωση από τα Ευρωπαϊκά Κοινοβούλια και το Ευρωπαϊκό Κοινοβούλιο. Η εν λόγω συμφωνία περιλαμβάνει τη δημιουργία ζώνης ελευθέρων συναλλαγών, πολιτικό διάλογο και ευρεία συνεργασία.

Ο κοινοτικός αλιευτικός τομέας επέκρινε την συμφωνία αυτή η οποία εντάσσεται σε μία κακώς εννοούμενη παγκοσμιοποίηση, βάσει της οποίας η Επιτροπήποχωρεί έναντι τρίτων χωρών ανοίγοντας την κοινοτική

αγορά αλλά, στην περίπτωση αυτή δενπερασπίζεται τα συμφέροντα του κοινοτικού στόλου με το να μη διεκδικεί την πρόσβασή του στους πόρους ούτε το δικαίωμα αποβίβασης στους λιμένες της Χιλής. Μόνο 4 κοινοτικά πλοία άσκησαν το δικαίωμα αυτό από τον Ιανουάριο σε τρεις λιμένες, ενώ ταπόλοιπα χρειάσθηκε να καταφύγουν στο Περού, αυξάνοντας με τον τρόπο αυτό το κόστος και την απόσταση. Προς τούτο δεν κρίνεται λογική η απόφαση της Επιτροπής να αναστείλει προσωρινά.τις διαδικασίες που ξεκίνησε η ίδια η Κοινότητα κατά της Χιλής ενώπιον του Παγκόσμιου Οργανισμού Εμπορίου και του Διεθνούς Δικαστηρίου για το Δίκαιο της θάλασσας, εάν ληφθεί κυρίωςπόψη το γεγονός ότι η Χιλή επιχειρεί, κατά παράβαση της Σύμβασης για το Δίκαιο της Θάλασσας, να διευρύνει την Αποκλειστική Οικονομική Ζώνη και τη νομοθεσία της πέραν των 200 μιλίων.

Άλλη πτυχή που επικρίθηκε από τον κοινοτικό αλιευτικό τομέα είναι εκείνη που αφορά τον κανόνα καταγωγής και την αποδοχή εκ μέρους της Επιτροπής να θεωρηθούν οι αλιεύσεις που πραγματοποιούνται από τον κοινοτικό στόλο ως προϊόντα Χιλιανής προέλευσης. Αυτό συνεπάγεται οπισθοδρόμηση και αρνητικό προηγούμενο κατά τη στιγμή των μελλοντικών διαπραγματεύσεων με άλλες χώρες.

Πώς δικαιολογεί η Επιτροπή την παραμέληση των κοινοτικών συμφερόντων, όπως η τήρηση του κανόνα καταγωγής, στη Συμφωνία σύνδεσης πουπεγράφη με τη Χιλή·

Ποιες εγγυήσεις μπορεί να δώσει η Επιτροπή στον κοινοτικό στόλο ώστε να μπορεί να καταφεύγει ελεύθερα στους λιμένες της Χιλής, σε αντίθεση με ό,τι συμβαίνει σήμερα· Εάν συνεχισθούν οι δυσκολίες και οι περιορισμοί θα προωθήσει η Επιτροπή την επιβολή νέας προσφυγής ενώπιον του Παγκόσμιου Οργανισμού Εμπορίου και του Διεθνούς Δικαστηρίου για το Δίκαιο της Θάλασσας·

Απάντηση του κ. Fischler εξ ονόματος της Επιτροπής

(8 Ιουλίου 2002)

Η Επιτροπή δεν συμφωνεί με την άποψη του Αξιότιμου Μέλους του Κοινοβουλίου ότι η Επιτροπή έχει ενδώσει στα αιτήματα της Χιλής παραλείποντας ναπερασπίσει τα ευρωπαϊκά συμφέροντα. Η Επιτροπή επιθυμεί ναπογραμμίσει ότι η συμφωνία σύνδεσης δεν είναι αλιευτική συμφωνία για πρόσβαση στους αλιευτικούς πόρους των μερών, ούτε αποτελεί πλαίσιο για μια τέτοια συμφωνία. Ο τύπος αυτός των αδειώνπόκειται κανονικά σε ανεξάρτητες διαπραγματεύσεις και θα ετίθετο στο πλαίσιο ειδικών οδηγιών διαπραγμάτευσης.

Ωστόσο, κατά τη διάρκεια των διαπραγματεύσεων, η Επιτροπή προσέφερε στη Χιλή μιας ουσιαστικά βελτιωμένη εμπορική ρύθμιση σε αντάλλαγμα της πρόσβασης σε αλιευτικούς πόρους της Χιλής. Η προσφορά αυτή απορρίφθηκε τελείως από τη Χιλή, η οποία αρνείται κάθε πρόσβαση στους αλιευτικούς της πόρους σε πλοία που δεν φέρουν τη χιλιανή σημαία. Εντούτοις, επιτεύχθηκε αύξηση των ευκαιριών επενδύσεων κοινοτικών κεφαλαίων στον τομέα αλιείας της Χιλής. Κατά τον τρόπο αυτό, οι κοινοτικές αλιευτικές εταιρείες θα επιτρέπεται να κατέχουν μέχρι το 100 % χιλιανών αλιευτικών εταιρειών,πό τους ίδιους όρους όπως οι χιλιανοί επενδυτές,πό έναν μόνο όρο: ότι η νομοθεσία που ισχύει στην ευρωπαϊκή χώρα από την οποία προέρχονται τα κεφάλαια που επενδύθηκαν στη Χιλή να επιτρέπουν επίσης επενδύσεις κατά πλειοψηφία χιλιανών κεφαλαίων στην εν λόγω ευρωπαϊκή χώρα.

Δεδομένου ότι δεν κατέστη δυνατή η επίτευξη άμεσης πρόσβασης στα αλιευτικά πεδία της Χιλής για τον κοινοτικό αλιευτικό στόλο, αλλά μόνο μία βελτίωση των δυνατοτήτων έμμεσης πρόσβασης, μέσω επενδύσεων, οι εμπορικές παραχωρήσεις από την Κοινότητα δεν περιλαμβάνουν περισσότερο από το 91 % των εισαγωγών της (από απόψεως αξίας) αλιευτικών προϊόντων καταγωγής Χιλής.

Ένα άλλο θέμα που αναφέρθηκε στην ερώτηση, είναι οι κανόνες καταγωγής των αλιευτικών προϊόντων. Σύμφωνα με τους όρους της επιτευχθείσας συμφωνίας, η ίδια αρχή που διέπει όλα τα προτιμησιακά καθεστώτα της Κοινότητας έχει επίσηςιοθετηθεί στην περίπτωση της Χιλής: η καταγωγή των αλιευμάτων καθορίζεται από το πλοίο και όχι από την περιοχή αλίευσης. Έτσι, τα αλιεύματα του κοινοτικού στόλου θα είναι κοινοτικής καταγωγής και όχι χιλιανής καταγωγής. Ως εκ τούτου, οι διατάξεις που περιλαμβάνονται στη συμφωνία σύνδεσης δεν συνιστούν οπισθοδρόμηση ή αρνητικό προηγούμενο.

Το Αξιότιμο Μέλος του Κοινοβουλίου έχει δίκιο για το ότι η πρόσβαση στους χιλιανούς λιμένες περιορίζεται σε τέσσερα κοινοτικά σκάφη στο πλαίσιο ενός κοινού αλιευτικού ερευνητικού προγράμματος. Αυτό ήταν ένα στοιχείο πακέτου που συμφωνήθηκε στο πλαίσιο μιας διμερούς ρύθμισης του Ιανουαρίου 2001, η οποία είχε ως αποτέλεσμα την προσωρινή αναστολή της διαδικασίας που κινήθηκε από την Κοινότητα και τη Χιλή στον Παγκόσμιο Οργανισμό Εμπορίου (ΠΟΕ) και στο Διεθνές Δικαστήριο για το Δίκαιο της Θάλασσας (ITLOS), αντίστοιχα. Ωστόσο, εάν η Επιτροπή είναι της γνώμης ότι η διμερής συμφωνία του 2001 δεν τηρείται από τη Χιλή, έχει δικαίωμα να ζητήσει την εκ νέου ενεργοποίηση των διαδικασιών του ΠΟΕ που αναστάλησαν.

Ένα ακόμη σημείο της διμερούς συμφωνίας είναι ότι η διμερής συνεργασία σχετικά με τον ξιφία στον Ν.Α. Ειρηνικό πρέπει να προωθηθεί. Πρόσφατα, η Κοινότητα και η Χιλή κίνησαν από κοινού μία διαδικασία διεθνούς διαβούλευσης με στόχο την καθιέρωση πολυμερούς συνεργασίας στον Ν.Α. Ειρηνικό σχετικά με τη διατήρηση και διαχείριση των αποθεμάτων ξιφία στην περιοχή αυτή. Η Κοινότητα πιστεύει ότι οποιαδήποτε μελλοντική ρύθμιση που θα πραγματοποιηθεί στη βάση αυτή, θα πρέπει να καλύπτει το πλήρες φάσμα των αποθεμάτων, τόσο εντός όσο και εκτός της αποκλειστικής οικονομικής ζώνης (ΑΟΖ) των ενδιαφερομένων κρατών μελών. Η θέσπιση οποιωνδήποτε μέτρων διατήρησης στο πλαίσιο αυτό θα πρέπει να αποφασισθεί σε πολυμερή βάση σύμφωνα με το δίκαιο της θαλάσσης.